Index - Mindeközben - A táncoló Hermione volt a londoni Pride legnagyobb sztárja
Másfél nap alatt csaknem hatmillióan nézték meg azt a pár másodperces felvételt, amelyen egy Hermionénak - a Harry Potter-könyvek stréber varázslólányának - öltözött nő táncol egy varázspálcával a kezében a londoni Pride felvonuláson.
A nőt Kelsey Ellisonnak hívják, biszexuális, és azt írta a Twitteren: szerinte Hermione olyan figura, aki kiállna az LMBT emberekért. És ez részben be is bizonyosodott: a Harry Potter-regények folytatásában, a Harry Potter és az elátkozott gyermek című színházi előadásban (amiről itt olvasható a kritikánk) Hermionét játszó Noma Dumezweni azt üzente neki Twitteren, hogy csodálatos, és köszöni neki az örömöt, amit a táncával okozott.